
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	              Bucureşti, 

  Nr. 21/ 490  / 15.11.2004


R  A  P  O  R  T

asupra  proiectului de Lege privind unele măsuri pentru privatizarea Societăţii Comerciale de Distribuţie a Gazelor Naturale ''Distrigaz Nord''- S.A.Târgu Mureş  şi a Societăţii Comerciale de Distribuţie a Gazelor Naturale ''Distrigaz Sud''- S.A Bucureşri 

(PLx  700/10 noiembrie 2004).

  În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege privind unele măsuri pentru privatizarea Societăţii Comerciale de Distribuţie a Gazelor Naturale ''Distrigaz Nord''- S.A.Târgu Mureş şi a Societăţii Comerciale de Distribuţie a Gazelor Naturale ''Distrigaz Sud''- S.A Bucureşri (PLx  700/10 noiembrie 2004).
   Proiectul de lege a fost adoptat de Senat în şedinţa din  9 noiembrie 2004, cu respectarea prevederilor articolului 76 alineatul (2) din Constituţia României, republicată.

     La întocmirea prezentului raport, Comisia a avut în vedere:

                       - Avizul nr.1582/27.09.2004 al Consiliului Legislativ;

· Avizul nr. PLx 700/11.11.2004 al Comisiei juridice, de disciplină şi imunităţi;

· Avizul nr. 647/10.11.2004 al Comisiei pentru buget, finanţe şi bănci;

            Acest proiect de lege are ca obiect stabilirea cadrului juridic necesar transferului dreptului de proprietate asupra acţiunilor conform contractelor de privatizare şi aprobă măsurile neceasare în vederea finalizării privatizării Societăţii Comerciale de Distribuţie a Gazelor Naturale ''Distrigaz Nord'' - S.A. Târgu Mureş şi a Societăţii Comerciale de Distribuţie a Gazelor Naturale ''Distrigaz Sud'' - S.A. Bucureşti. 

În raport de obiectul şi conţinutul său, proiectul de Lege face parte din categoria legilor ordinare.

       Camera Deputaţilor este Cameră decizională.

           Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din 15 noiembrie 2004.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea :

a) Ministerului Economiei şi Comerţului -  domnul director general Robert Neagoe şi domnul Dorin Mucea - şef oficiu;
b) Societăţii Linklaters   - doamna avocat Delia Pachiu;
c) Societăţii Credit Suisse - domnul consultant financiar Rajaram Rao;

  La lucrări, au fost prezenţi  22 de  deputaţi din totalul de 30 membri ai Comisiei.

     În urma dezbaterii, Comisia  a hotărât, cu unanimitatea  celor prezenţi, ca  proiectul de Lege privind unele măsuri pentru privatizarea Societăţii Comerciale de Distribuţie a Gazelor Naturale ''Distrigaz Nord''- S.A.Târgu Mureş  şi a Societăţii Comerciale de Distribuţie a Gazelor Naturale ''Distrigaz Sud''- S.A Bucureşri, să fie supus spre dezbatere şi adoptare plenului Camerei Deputaţilor, cu  amendamentul admis prezentat în anexă.
PREŞEDINTE,

Dan Radu RUŞANU

                                                                                     SECRETAR,

                                                                            Iuliu VIDA             

                                                                                                                                                                                                            Expert parlamentar,

                                                                                                                                                                                                     Graziella Segărceanu

                                                                                                                                                                             ANEXĂ

Amendament admis

           În urma dezbaterii în comisie, proiectul de lege a fost aprobat cu următorul amendament:

	Nr

crt
	Text Initial
	Amendamente Propuse
	Motivarea propunerii

	1.
	Art. 11. - Vânzătorul, membrii comisiei pentru coordonarea privatizării şi membrii comisiei de negociere a contractului având ca obiect privatizarea societăţilor nu răspund pentru informaţiile, declaraţiile si garanţiile furnizate cumpărătorilor în contractele de privatizare a Distrigaz Nord şi, respectiv, Distrigaz Sud, acordate în baza declaraţiei pe proprie răspundere a membrilor consiliilor de administraţie ale societăţilor. Declaraţiile şi garanţiile acordate de vânzător cumpărătorilor, conform contractelor de privatizare se aplică şi actelor, faptelor, operaţiunilor a caror cauză a aparut între data semnării contractului de privatizare şi data finalizării.
	Articolul 11 se modifică, şi va avea următorul cuprins:

Art. 11. - Vânzătorul va răspunde pentru informaţiile, declaraţiile şi garanţiile furnizate cumpărătorilor în contractele de privatizare a Distrigaz Nord şi respectiv Distrigaz Sud, acordate în baza declaraţiei pe proprie răspundere a membrilor consiliilor de administraţie ale societăţilor în conformitate cu prevederile contractelor de privatizare cu privire la răspunderea vânzătorului. Membrii comisiei pentru coordonarea privatizării şi membrii comisiei de negociere a contractului având ca obiect privatizarea societăţilor nu raspund pentru eventuale prejudicii rezultate din neconformitatea informaţiilor, declaraţiilor si garanţiilor furnizate cumpărătorilor în contractele de privatizare a Distrigaz Nord şi respectiv Distrigaz Sud, acordate în baza declaraţiei pe proprie răspundere a membrilor consiliilor de administraţie ale societăţilor. Declaraţiile şi garanţiile acordate de vânzător cumpărătorilor conform contractelor de privatizare se aplică de asemenea  actelor, faptelor şi operatiunilor apărute între data semnării contractului de privatizare şi data finalizării.

Autor: Grupul PSD din Comisia pentru politică  economică, reformă şi privatizare.
	Contractul de privatizare are un capitol special referitor la răspunederea parţilor, ale carui efecte ar putea fi anulate prin prevederea initială a legii.

